b"\n_START_ARTICLE_\nPaul\xc3\xb2nia\n_START_SECTION_\nCaracter\xc3\xadstiques\n_START_PARAGRAPH_\n\xc3\x89s una esp\xc3\xa8cie d'arbre caducifoli originari del centre i oest de la Xina. Als Estats Units hom el considera una planta invasora. _NEWLINE_Arriba a fer de 10 a 25 m d'al\xc3\xa7ada._NEWLINE_Les fulles tenen forma de cor amb cinc l\xc3\xb2buls i fan de 15 a 40\xc2\xa0cm. Tenen disposici\xc3\xb3 oposada. Les fulles joves poden ser m\xc3\xa9s grosses que les fulles ja madures._NEWLINE_Les flors surten al principi de la primavera disposades en pan\xc3\xadcula de 10-30\xc2\xa0cm de llarg, amb una corol\xc2\xb7la tubular de color porpra que fa de 4 a 6\xc2\xa0cm de llarg._NEWLINE_El fruit \xc3\xa9s una c\xc3\xa0psula ovoide de 3-4\xc2\xa0cm de llarg que cont\xc3\xa9 nombroses llavors que es dispersen pel vent i per l'aigua.\n_START_SECTION_\nUsos\n_START_PARAGRAPH_\n\xc3\x89s una planta pionera, ja que en cas d'incendi rebrota f\xc3\xa0cilment. No \xc3\xa9s exigent pel que fa als s\xc3\xb2ls per\xc3\xb2 no suporta l'ombra d'altres arbres. A la Xina era un arbre molt popular que entre altres usos servia per empaquetar les exportacions de porcellana durant el segle XIX._NEWLINE_\xc3\x89s molt utilitzada com a planta ornamental i actualment es planta a Barcelona, ja que es diu que absorbeix fins a 10 vegades m\xc3\xa9s CO\xe2\x82\x82 que altres arbres."